**Tale af Allan Vokstrup, FN-forbundet ved fredsmarkering i Aalborg 5. marts 2022**

1. **Velkomst og hilsen til de fremmødte**
2. **Hvem er FN forbundet og hvorfor og hvorfor FN-forbundet blev dannet i 1970, da Den Danske FN-forening blev sammensluttet med Dansk Samråd for de Forenede Nationer og Een Verden. FN-forbundet er en medlemsorganisation, uafhængig af FN, der har til formål at styrke interessen for FN og forståelsen for nationernes gensidige afhængighed og fælles ansvar.**
3. **Vi finder det nødvendigt med denne demonstration, fordi FN-pagten stadig er grundloven for regelbaseret internationalt samarbejde og folkeretten på trods af forsøg på underløb af FNs relevans fra mange sider.**
4. **Vi opfordrer til håndhævelse af artikel 27, stk. 3, i FN-pagten, som anfører klart, at "i afgørelser i henhold til kapitel VI (FREDELIG BILÆGGELSE AF TVISTIGHEDER)... skal en part i en tvist undlade at stemme” for at hjælpe med at genoprette troen på rådets evne til at opretholde international fred og sikkerhed. Intet fast medlem bør være i stand til at nedlægge veto mod en kapitel VI-løsning vedrørende en tvist, som de er involveret i.**
5. **Derfor er Ruslands veto klart i strid med Sikkerhedsrådets forpligtelser.**
6. **Ruslands invasion i Ukraine kan derfor ikke forsvares. Den forbryder sig mod Folkeretten og må derfor fordømmes. Selvom den russiske invasion var forudset, har USA, NATO og EU's trusler om omfattende sanktioner ikke virket afskrækkende nok på Putin og den russiske ledelse til IKKE at indlede et angreb.**
7. **Nu er krigen der, men vi får ikke fred med skældsord, besværgelser og hadefuld retorik mod Putin. Det kan kun bidrage til eskalering af konflikten.**
8. **Vi må derimod gå til konfliktens kerne. Og kernen er, at Rusland, USA og NATO er uenige i, hvad man har aftalt med hinanden i kølvandet på Sovjetunionens opløsning. Begge sider hævder at modparten lyver eller handler mod bedre vidende. Begge sider sidder fast i de dybe hjulspor, der fører mod mere oprustning og konflikt.**

1. **Ukraine blev offer for oprustning og anvendelse af militær som konfliktløser. Resultatet er krig. Vi må for alt i verden gennem diplomatisk aktivitet undgå at konflikten spreder sig videre til nabolande.**
2. **Vi står desværre nu overfor et nyt våbenkapløb med risiko for yderligere konflikt og truslen om anvendelse af atomvåben i Europa hængende over hovedet.**
3. **Vi må kræve af vores ledere, at de sætter yderligere turbo på forhandlinger til afskaffelse af atomvåben. I FN forbundet anbefaler vi regeringen og vores allierede at ratificere FNs forbudstraktat mod atomvåben som et middel hertil**
4. **Kun de militær-industrielle komplekser i øst og vest har gavn af militær oprustning, krise og krige. Det mærker Ukraines befolkning ubønhørligt, nu hvor deres byer bombes og jorden forurenes og ødelægges. Ligesom andre krige bidrager krigen i Ukraine yderlig til forværring af den globale klimakrise. Krigen i Ukraine er derfor ikke kun et europæisk anliggende.**
5. **Onsdag d. 2. marts vedtog FNs generalforsamling en resolution, der klart forlanger, at Rusland med det samme, fuldstændigt og uden betingelser trækker alle deres militære styrker ud af Ukraine defineret som de internationalt anerkendte grænser.**
6. **Ud af generalforsamlingens 193 lande stemte 141 lande for resolutionen – kun 5 lande stemte imod, nemlig Rusland, Hviderusland, Eritrea, Syrien og Nord Korea. 47 lande afstod fra at stemme.**
7. **Resolutionen viser, at krigen ikke blot er en konflikt mellem Rusland og Ukraine og Vesten, men VERDEN fodømmer Rusland. FNs rolle er, hvis de involverede stridende parter giver plads, at hjælpe med våbenhvile og forberede en holdbar fredsløsning.**
8. **På et tidspunkt stopper krige, og det gør krigen i Ukraine også. Det kræver lederskab at tænke: hvordan vinder vi FREDEN? DEN KAN KUN VINDES GENNEM FORHANDLING. FN er det rette forum for sådanne forhandlinger.**
9. **Jeg vil ønske, at der er europæiske politikere - gerne nogle af de danskere med en verdensmål nå i reversen, der ville hjælpe med at løfte parterne ud af hjulsporene og op på FN sporet. Det kræver at man tænker langsigtet. DERFOR**
10. **Fredsforhandlinger nu – hvor FNs generalsekretær sidder med ved bordet**
11. **Støtte til fredselskende kræfter i Ukraine og Rusland**
12. **Nej til dansk krigsdeltagelse**
13. **Ja til humanitær bistand**
14. **Tak for ordet**